Rozsudok Všeobecného súdu z 15. októbra 2025 – MeSoFa/SRB
(vec T-290/23)1
„Prístup k dokumentom – Nariadenie (ES) č. 1049/2001 – Dokumenty týkajúce sa prijatia programu riešenia krízových situácií voči Sberbank d.d. zo strany SRB – Rozhodnutia odvolacieho výboru SRB týkajúce sa potvrdzujúcich rozhodnutí SRB o odmietnutí prístupu – Čiastočné odmietnutie prístupu – Výnimka týkajúca sa ochrany finančnej, menovej alebo hospodárskej politiky Únie alebo členského štátu – Článok 4 ods. 1 písm. a) štvrtá zarážka nariadenia č. 1049/2001 – Výnimka týkajúca sa ochrany obchodných záujmov tretej strany – Článok 4 ods. 2 prvá zarážka nariadenia č. 1049/2001 – Výnimka týkajúca sa ochrany cieľov inšpekčných, vyšetrovacích a audítorských činností – Článok 4 ods. 2 tretia zarážka nariadenia č. 1049/2001“
Jazyk konania: angličtina
Účastníci konania
Žalobkyňa: MeSoFa Vermögensverwaltungs AG, predtým Sber Vermögensverwaltungs AG (Viedeň, Rakúsko) (v zastúpení: M. Fernandez, advokát)
Žalovaná: Jednotná rada pre riešenie krízových situácií (v zastúpení: H. Ehlers, L. Forestier, A. Lapresta Bienz a J. Rius Riu, splnomocnení zástupcovia)
Predmet veci
Svojou žalobou podanou na základe článku 263 ZFEÚ sa žalobkyňa domáha zrušenia rozhodnutia Jednotnej rady pre riešenie krízových situácií (SRB) z 28. júla 2022 týkajúceho sa jej žiadosti o prístup k dokumentom súvisiacim s prijatím programu riešenia krízových situácií voči Sberbank d.d. zo strany SRB, rozhodnutia odvolacieho výboru SRB (ďalej len „odvolací výbor“) z 8. marca 2023 vo veci 4/2022, zápornej odpovede SRB v zmysle článku 8 ods. 3 nariadenia (ES) č. 1049/2001 Európskeho parlamentu a Rady z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331), rozhodnutia SRB z 21. decembra 2023 týkajúceho sa tej istej žiadosti o prístup a rozhodnutia odvolacieho výboru z 22. mája 2024 vo veci 2/2024.
Výrok rozsudku
Nie je potrebné rozhodnúť o návrhoch na zrušenie rozhodnutia Jednotnej rady pre riešenie krízových situácií (SRB) z 28. júla 2022 týkajúceho sa žiadosti o prístup k dokumentom podanej spoločnosťou MeSoFa Vermögensverwaltungs AG, rozhodnutia odvolacieho výboru SRB z 8. marca 2023 vo veci 4/2022 a zápornej odpovede SRB v zmysle článku 8 ods. 3 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie.
Vo zvyšnej časti sa žaloba zamieta.
MeSoFa Vermögensverwaltungs znáša svoje vlastné trovy konania.
____________
1 Ú. v. EÚ C 271, 31.7.2023.